C 476/20
MT
Il-Ġurnal Uffiċjali tal-Unjoni Ewropea
15.12.2022
Artikolu 3 Oqsma ta' appoġġ Biex jilħaq l-objettivi tiegħu, l-Istrument għandu jappoġġa b'mod partikolari dawn li ġejjin: (a) il-finanzjament tal-ħtiġijiet ta' finanzjament tal-Ukrajna, bil-ħsieb li tinżamm l-istabbiltà makrofinanzjarja tal-pajjiż; (b) ir-riabilitazzjoni, pereżempju fir-restawr tal-infrastruttura kritika, bħall-infrastruttura tal-enerġija, is-sistemi tal-ilma, in-netwerks tat-trasport, it-toroq jew il-pontijiet interni, jew f'setturi ekonomiċi strateġiċi u l-infrastruttura soċjali, bħal faċilitajiet tal-kura tas-saħħa, skejjel, u akkomodazzjoni għal persuni rilokati, inkluża akkomodazzjoni temporanja u soċjali; (c) riformi settorjali u istituzzjonali, inklużi riformi kontra l-korruzzjoni u ġudizzjarji, ir-rispett għall-istat tad-dritt, il-governanza tajba, u l-modernizzazzjoni tal-istituzzjonijiet nazzjonali u lokali; (d) tħejjija għar-rikostruzzjoni tal-Ukrajna; (e) appoġġ għall-allinjament tal-qafas regolatorju tal-Ukrajna ma' dak tal-Unjoni u l-integrazzjoni tal-Ukrajna fis-suq uniku, kif ukoll it-tisħiħ tal-iżvilupp ekonomiku u t-titjib tal-kompetittività; (f) it-tisħiħ tal-kapaċità amministrattiva tal-Ukrajna permezz ta' mezzi xierqa, inkluż l-użu ta' assistenza teknika.
Artikolu 4 Appoġġ disponibbli permezz tal-Istrument 1.
L-appoġġ permezz tal-Istrument fil-forma ta' self għandu jkun disponibbli, soġġett għall-Artikolu 5, għal ammont sa EUR 18 000 000 000 għall-perjodu mill-1 ta' Jannar 2023 sal-31 ta' Diċembru 2023 bi żborż possibbli sal-31 ta' Marzu 2024.
L-appoġġ għandu jsir disponibbli progressivament, hekk kif il-garanziji tal-Istati Membri jidħlu fis-seħħ f'konformità malArtikolu 5(4), filwaqt li qatt ma jaqbeż l-ammonti koperti minn dawk il-ftehimiet ta' garanzija.
Madankollu, mid-data tal-applikazzjoni ta' emenda għar-Regolament (UE, Euratom) 2020/2093, jew is-suċċessur tiegħu, li tipprevedi garanzija tas-self imsemmi fl-ewwel subparagrafu ta’ dan il-paragrafu taħt il-baġit tal-Unjoni lil hinn mil-limiti massimi tal-QFP u sal-limiti massimi msemmijin fl-Artikolu 3(1) u (2) tad-Deċiżjoni (UE, Euratom) 2020/2053, it-tieni subparagrafu ta’ dan il-paragrafu ma għandux jibqa' japplika u l-appoġġ imsemmi fl-ewwel subparagrafu ta’ dan il-paragrafu għandu jsir disponibbli b'mod sħiħ. 2.
Għandu jkun disponibbli wkoll appoġġ addizzjonali permezz tal-Istrument għall-perjodu mill-1 ta' Jannar 2023 sal31 ta' Diċembru 2027, soġġett għall-Artikolu 7(1), biex ikopri n-nefqa skont l-Artikolu 17.
Dan l-appoġġ addizzjonali jista' jkun disponibbli wara l-31 ta' Diċembru 2027 soġġett għall-Artikolu 7(1). 3.
Ammonti addizzjonali disponibbli skont l-Artikolu 7(2) u (4) ta' dan ir-Regolament jistgħu jiġu implimentati bħala appoġġ mhux ripagabbli fejn previst fil-MtQ li għandu jiġi konkluż skont l-Artikolu 9 ta' dan ir-Regolament jew skont ir-Regolamenti (UE) 2021/947 u (KE) Nru 1257/96 għall-finanzjament ta' miżuri li jilħqu l-objettivi msemmija fl-Artikolu 2(2), punti (b) u (c) ta' dan ir-Regolament skont ir-regoli ta' dawk ir-Regolamenti. 4.
L-ammonti msemmija fil-paragrafu 3 jistgħu jkopru n-nefqa ta' appoġġ għall-implimentazzjoni tal-Istrument u għallkisba tal-objettivi tiegħu, inkluż l-appoġġ amministrattiv assoċjat mal-attivitajiet ta' tħejjija, segwitu, monitoraġġ, kontroll, awditjar u evalwazzjoni meħtieġa għal tali implimentazzjoni, kif ukoll in-nefqa fil-kwartieri ġenerali u fid-delegazzjonijiet tal-Unjoni għall-appoġġ amministrattiv u ta' koordinazzjoni meħtieġ għall-Istrument, u għall-ġestjoni tal-operazzjonijiet iffinanzjati permezz tal-Istrument, inkluż azzjonijiet ta' informazzjoni u komunikazzjoni, u sistemi korporattivi tatteknoloġija tal-informazzjoni.